Oruganikyo 25: Amaka Goona Gafurukira Misiri
YUSUFU akaba atakyasobora kusereka enyehurra ye ey’omunda. Akagambira abahereza be boona kurugaho. Obu yasigaire wenka n’abagenzi be, Yusufu akatandika okurra. Cumitiriza kinu okukitekwa kuba kyahunirize bagenzi be, habwokuba bali batarukumanya habwaki akaba narra. Hamperu, akabagambira ati: ‘Ninyowe Yusufu. Isenyowe akiri mwomezi?’
Bagenzi be boona baali bakyahunirire muno n’ekyokubaza kikababura. Bakatiina muno. Baitu Yusufu akabagambira ati: ‘Mwirre haihi.’ Obu bakikozire yabagambira ngu: ‘Ninyowe mugenzi wanyu Yusufu ou mwatunzire omu Misiri.’
Yusufu akeyongera kubaza nabo n’ekisa: ‘Mutetaho omusango ngu mukanguza hanu. Kyonka Ruhanga nuwe yantumire omu Misiri okukiza obwomezi bw’abantu. Faraho akanfoora omukuru omu Misiri yoona. Hati murahuke mugende hali Isenyowe kandi mumugambire aije aikale hanu.’
Hanyuma Yusufu yagwa bagenzi be mukifuba n’okubanywegera boona. Obu Faraho yahuliire ngu bagenzi ba Yusufu baizire, yaragira Yusufu ati: ‘Batwale amagali baleete ise hamu n’amaka ge baije baikale hanu. Ninyija okubaha ekicweka eky’orwezo omu Misiri.
’Kino nikyo bakozire. Hanu norora Yusufu nataangirra ise obu yahikire omu Misiri hamu n’amaka ge.
Abantu ab’omu nju ya Yakobo baali beyongerire kimu okuba abaingi. Hati bakaba bali 70 abafurukiire Misiri, otwaliiremu Yakobo n’abatabani hamu na baijukuru be. Baitu hakaba harumu n’abakazi babu n’abahereza babu. Boona bakatandika kwikarra kimu omu Misiri. Bakamanywa nk’Abaisareri habwokuba Ruhanga akahindura Ibara lya Yakobo okuba Isareri. Abaisareri bakafoka bantu bembaganiza muno nkoku turarora.
Okubanza 45:1-28; 46:1-27.
Ebikaguzo
- Kiki ekyabaireho Yusufu obu yayeyanjuliire bagenzi be?
- Kiki Yusufu eki yasoboroire bagenzi be mu mulingo gw’ekisa?
- Faraho akagamba ki obu yahulire ngu bagenzi ba Yusufu bakaba baizire?
- Amaka ga Yakobo gakaba geyongiire kuhika nkaha obu bafurukire omu Misiri?
- Ab’omu nju ya Yakobo bakatandika kwetwa baha, kandi habwaki?
Ebikaguzo ebindi
- Soma Okubanza 45:1-28.
Ebihandikirwe omu Baibuli ebirukukwata hali Yusufu nibyoleka bita ngu Yahwe naasobora kuhindura ebyakuletiire abaheereza be emihito, bikarugwamu ebirungi? (Kub. 45:5-8; Is. 8:10; Baf. 1:12-14)
- Soma Okubanza 46:1-27.
Yahwe akagumya ata Yakobo obwakaba nagenda mu Misiri? (Kub. 46:1-4)
lug_Latn lug_Latn lug_Latn lug_Latn lug_Latn lug_Latn lug_Latn kmb_Latn lug_Latn lug_Latn lug_Latn run_Latn lug_Latn kin_Latn run_Latn kin_Latn lug_Latn kin_Latn lug_Latn